Roniştişo 7. ya Dewaya Kobanê Kampusê Zîndanê Sîncanî de dest pêkerd. Dewa de 21ê ci tepişteyî 108 sîyasetmedar û endamê HDPyî yenê muhakemekerdene.
Avûkatê dewa û sîyasetmedarê tepişteyî roja sêşemeyî ra nata roniştişî protesto kenê û tewrê roniştişî nêbenê. Têna Baroyê Amedî ra yew avûkat sey çimdarî tewrê raoniştişî bi. La reyna zî heyetê mehkeme salona venge de roniştişî rê dewam kerd û reyna pêro waştişî bi hawayêkê otomatîkî red kerdî.
Heyetê mehkeme muracatî sey ''xîretê seba dergkerdişê muhakemkerdişî'' ercnayî. Roniştişo bîn taloqê 6ê kanûne ame kerdene.
